Likovne radionice za djecu: Kabinet kreativnih čudesa
2025-09-17 18:00 - 2026-06-10 19:30 (Europe/Paris) | Virovitica
Pozivamo svu djecu zaljubljenike u likovni izričaj da se pridruže na našim likovnim radionicama pod nazivom Kabinet kreativnih čudesa.
Polaznici će se kroz različite likovne zadatke i tematske radionice susresti s bogatim spektrom tehnika; od crteža, akrila i akvarela, preko grafičkih i kolažnih metoda, pa sve do trodimenzionalnih radova, maketa i keramičkih oblika. Ono što Kabinet posebno izdvaja i čini ga specifičnim nije samo tehnička raznolikost, već pristup koji potiče razmišljanje, promatranje svijeta i oblikovanje osobnog izraza. Djeca će učila ne samo kako crtati ili slikati, već kako kroz umjetnost govoriti o stvarima koje ih se tiču, a ujedno će provesti slobodno vrijeme u kvalitetnoj izvanškolskoj aktivnosti i time obogatit svoja iskustva. Voditelj likovnih radionica je učitelj likovne kulture s dugogodišnjim iskustvom u radu s djecom.

Prosinac u gradu: Klizalište
2025-11-29 17:00 - 2026-01-11 22:00 | Virovitica
Vrijeme je da izvadimo kape, rukavice i osmijehe – klizalište se vraća!

Prošle godine bilo je nezaboravno, ove godine očekujemo još više smijeha, zabave i uspomena. Dođite na svečano otvorenje 29.11. u 17 sati i ukližite s nama u adventsku čaroliju Prosinca u gradu.

Klizalište bit će otvoreno od 29.11.2025. do 11.01.2026. radnim danom 16:00 – 22:00 sati, a vikendom i praznicima 9:00 – 22:00 sati.

Praznici uz Vlak u snijegu
2026-01-05 08:00 - 2026-01-09 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Draga djeco,
pozivamo vas na praznike uz Vlaku snijegu koji će se održati od 5., 7. i 9. siječnja 2026. godine.
Očekuju vas zanimljive radionice i druženja kroz koje ćemo zajedno upoznavati likove i poruke ove poznate knjige, razvijati maštu i kreativnost izradom makete vlaka te uživati u gledanju kultnog filma i razgovoru o razlikama između knjige i filma.
Pridružite nam se u učenju, stvaranju i zajedničkom druženju!

LEGO druženje u Knjižnici
2026-01-10 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Radionica građenja i konstruiranja LEGO setova u suradnji s Društvom Naša djeca Virovitica.
Za djecu od 4 do 10 godina

„15 po 15“: cijela Hrvatska čita djeci
2026-01-15 08:00 - 2026-01-29 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Petnaestodnevni čitalački izazov, koji traje od 15. do 29. siječnja, posvećen djeci predškolskoga uzrasta koji ima za cilj čitanje djeci svakoga dana po petnaest minuta kao bi te trenutke pretvorili u vrijeme koje vrijedi najviše na svijetu. Kampanja je pokrenuta na inicijativu Ministarstva kulture i medija Republike Hrvatske. Gradska knjižnica i čitaonica se uključuje u kampanju u suradnji sa vrtićima i školama. Sudjeluju djeca predškolskog uzrasta i učenici prvih razreda osnovnih škola. Raspored pojedinačnih događaja potražite na stranici Gradske knjižnice i čitaonice Virovitica.

Mala snježna pahulja
2026-01-17 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričanje priča o zimi i kreativna radionica izrade pahulje. Namijenjeno djeci od 4 do 10 godina.

LEGO avantura za djecu od 4 do 10 godina
2026-01-24 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Igre LEGO setovima. U suradnji s Društvom ‘Naša djeca’ Virovitica.

Predstavljanje slikovnice 'Kako je Nevica kupovala kruh'
2026-01-27 15:30 - 16:30 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Slikovnicu s ilustracijama Vande Čižmek će predstaviti autor teksta Jasen Boko. U slikovnici je riječ o nježnoj priči o dječjem prijateljstvu koje ne poznaje ograničenja, o odnosima roditelja i djece, jednoj ozbiljnoj avanturi, a malo i o kruhu.

Virovitički dječji maskenbal
2026-02-08 15:00 - 17:00 | Virovitica
Organizatori pozivaju sve klince i klinceze, superjunake, vile i ostale maštovite likove da odjenu svoje najkreativnije kostime i pridruže se veselju.
– Klinci i klinceze, superjunaci i vile – vrijeme je za maskenbal! Obucite svoje najkreativnije maske i pridružite nam se na veselom dječjem maskenbalu u Virovitici. Čekaju vas pjesma, ples, smijeh i zabavne igre, a najmaštovitije maske bit će i nagrađene. Vidimo se 8. veljače od 15 sati u Sportskoj dvorani OŠ Ivane Brlić-Mažuranić, poručuju iz Društva Naša djeca Virovitica i Turističke zajednice grada Virovitice.
Ulaz je slobodan, a dobra zabava zajamčena, stoga se očekuje velik odaziv malih maškara i njihovih obitelji.

Uskrs u svakom domu
2026-03-12 17:00 | Virovitica
U Virovitici se i ove godine održava popularni sportsko-glazbeni humanitarni turnir Uskrs u svakom domu. Očekuje vas bogati glazbeni program u okviru kojeg nastupaju Gradska glazba Virovitica s mažoretkinjama, Glazbena igraonica GŠ Jan Vlašimsky, Dječji župni zbor Zvončići, Zbor Katoličke osnovne škole, Zbor Katoličke klasične gimnazije i Sara Zeba, finalistica The Voice Kids Hrvatska.
U sportskom dijelu programa odigrat će se malonogometni turnir, te održati natjecanje u povlačenju konopa. Sudjeluju ekipe Župe svetog Roka Virovitica, Grada Virovitice i Županije Virovitičko-podravske, Policijske uprave Virovitičko-podravske, te Opće bolnice Virovitica.
Voditelj programa je Trpimir Markotić, a medijski pokrovitelji su Informativni centar Virovitica i Plava televizija.

Šareno jaje
2026-03-28 10:00 - 12:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričaonica i kreativna radionica za djecu od 4 godine.

Pirueta Cup
2026-03-29 09:00 - 20:00 | Virovitica
Napomena: Zbog izrazito nepovoljnih vremenskih uvjeta Pirueta Cup će se održati samo u nedjelju, 29. ožujka.
Pirueta Cup je atraktivni međunarodni turnir u ritmičkoj gimnastici s više od 200 natjecateljica i prigodnim zabavnim programom koji svake godine privuče brojne posjetitelje u Viroviticu.
Virovitica će i ove godine biti domaćin izuzetno jakog međunarodnog turnira u ritmičkoj gimnastici – Pirueta Cup. Sportska dvorana osnovne škole Vladimir Nazor ugostit će nekoliko stotina natjecatelja iz više zemalja. Ritmička gimnastika je olimpijski sport koji je spoj baleta, gimnastike i plesa uz korištenje rekvizita (vijača, obruč, lopta, čunjevi i traka).

Proljetni praznici u knjižnici
2026-03-30 08:00 - 2026-04-01 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Draga djeco i roditelji, pozivamo vas da odvojite dio svoga vremena tijekom proljetnih praznika provedete na kreativnim, edukativnim i zabavnim radionicama na Odjelu za djecu i mlade Gradske knjižnice i čitaonice Virovitica.

Uskrsni sajam i velika potraga za pisanicama
2026-04-04 09:30 - 12:30 | Virovitica
Napomena: Zbog izuzetno loših vremenskih uvjeta koji su najavljeni za subotu, 28. ožujka, kada se manifestacija prvotno trebala održati, premještena je u novi termin: subota, 4. travnja.
Turistička zajednica grada Virovitice poziva na Uskrsni sajam i veliku potragu za čak tisuću pisanica u subotu, 4. travnja od 9:30 do 12:30 sati ispred Gimnazije Petra Preradovića u Virovitici.
Osim toga pripremljene su uskrsne igre za djecu, napuhanci, utrka sa pisanicama u žlici, guranje pisanica sa štapićem po podu i brojne druge zanimljive i maštovite igre za najmlađe. Očekuju vas i zanimljive nagrade, ali i nastupi virovitičkih plesnih i glazbenih skupina.
U sklopu programa, u organizaciji Hrvatske lige za hipertenziju, održat će se i javnozdravstvena akcija pod nazivom “Lov na tihog ubojicu” tijekom koje će građani moći besplatno provjeriti svoje zdravstvene pokazatelje.
– Vidimo se 4. travnja na šetnici kod Gimnazije Petra Preradovića na Uskrsnom sajmu i velikoj potrazi za pisanicama– ističu organizatori.

Uskrsna potraga za pisanicama u Suhopolju
2026-04-04 10:00 - 12:00 | Centar za posjetitelje – Dvorac Janković Suhopolje, Vukovarska ulica 4, Suhopolje, Croatia (Local Name: Hrvatska)
Uoči uskrsnih blagdana, u Suhopolju će se i ove godine održati prigodan program za najmlađe. U subotu, 4. travnja, u perivoju dvorca Janković održat će se “Uskrsna potraga za pisanicama”, događaj koji će razveseliti najmlađe.
Program započinje u 10 sati dječjim igrama uz animatora, dok je u 10:30 sati predviđena glavna aktivnost – potraga za pisanicama. Očekuje se vesela atmosfera, puno igre i zabave na otvorenom, uz kreativne i zanimljive sadržaje prilagođene najmlađima.
Organizatori pozivaju sve mališane i njihove obitelji da im se pridruže i provedu ugodno prijepodne u prirodi, uz druženje i zabavu.

Humanitarna biciklijada “Veliko srce malom srcu”
2026-04-18 09:30 - 17:00 | Virovitica
Klub za ekspedicionizam i sport KEKS u subotu, 18. travnja, organizira već tradicionalnu humanitarnu biciklijadu ulicama Virovitice “Veliko srce malom srcu”.
Uz poticanje vožnje bicikla kao zdravog načina života, na biciklijadi se prikupljanju dobrovoljni prilozi za udrugu “Veliko srce malom srcu”, neprofitnog i humanitarnog udruženja liječnika, zdravstvenog osoblja i roditelja djece s prirođenim srčanim greškama i drugim srčanim bolestima.
Okupljanje sudionika je na gradskoj šetnici ispred Gimnazije Petra Preradovića od 9:30 sati, a start je u 11 sati.
Staza je prilagođena svim uzrastima bez većih uspona. Dužina rute je 15 kilometara, a vozi se gradskim i prigradskom ulicama do društvenog doma u naselju Sveti Đurađ, gdje će za sve sudionike biti pripremljena okrjepa.
Partneri u provedbi su Virovitičko-podravska županija, Grad Virovitica, Sportska zajednica Virovitičko-podravske županije, Sportska zajednica grada Virovitice, Dječji vrtić “Cvrčak” i tvrtka Grafiti Becker, a tehničku podršku daju Policijska postaja Virovitica i Hrvatska gorska služba spašavanja – stanica Orahovica.

Proljetne boje: pričaonica i radionica za djecu
2026-04-18 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričaonica i kreativna radionica za djecu od 4 do 10 godina. Nakon pročitane priče djeca će vodenim bojama i temperama slikati proljetno cvijeće.

20. ulična utrka "Virovitica 1234 - Doživjeti stotu"
2026-04-19 14:30 | Virovitica
Pozivamo roditelje, djecu i sve obitelji željne kretanja i dobre atmosfere na 20. uličnu utrku “Virovitica 1234 – Doživjeti stotu”!

Utrka je namijenjena poticanju sporta i aktivnog načina života od najranije dobi kroz igru, druženje i zajedništvo na ulicama Virovitice.

Održat će se 19. travnja 2026. u Virovitici sa startom u 14:30 sati.

Prijave su otvorene – osigurajte svoje mjesto na vrijeme na ovoj poveznici.

Program aktivnosti Noći knjige 2026. u Gradskoj knjižnici i čitaonici Virovitica.
2026-04-22 10:00 - 2026-04-25 19:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
„Noć knjige je manifestacija pokrenuta 2012. godine, kako bi se, bez zatvaranja očiju pred često nelijepom svakodnevicom, barem na jedan dan govorilo o čaroliji stvaranja i radosti čitanja knjiga. Cilj projekta je kroz jedinstvenu manifestaciju potaknuti kulturu čitanja i uvažavanja knjige kao civilizacijskog i kulturnog dosega te dati poticaj razgovoru o statusu i važnosti knjige u suvremenom društvu. Povod za to pružaju nam Svjetski dan knjige i autorskih prava (23. travnja) i Dan hrvatske knjige (22. travnja).
U program obilježavanja uključene su zainteresirane institucije: knjižnice, odgojno-obrazovne ustanove i ustanove u kulturi i znanosti, zatim nakladnici i knjižari, javne i neprofitne organizacije, organizacije lokalne samouprave, stručna udruženja i drugi pravni subjekti, a programe vezane uz knjigu i čitanje (za sve generacije) ostvaruju sami ili kroz zajedničku suradnju.
Kao protutežu podijeljenom i opterećenom svijetu, ovogodišnju Noć knjige posvećujemo miru, zajedništvu, nježnosti, dijalogu, razumijevanju, solidarnosti i empatiji kao temeljima zdravog pojedinca i društva. Želimo potaknuti promišljanje o miru kao zajedničkoj vrijednosti, o nježnosti kao snazi, o razgovoru koji ne isključuje nego povezuje te o empatiji koja počinje razumijevanjem vlastitih unutarnjih svjetova, a širi se prema drugome. Ove godine, misao vodilju pronašli smo u pjesmi Pobratimstvo lica u sveMIRu velikog Tina Ujevića. Njegova ideja duhovne srodnosti među ljudima svevremena je i snažna, podsjećajući nas da smo, unatoč razlikama, upućeni jedni na druge.”

Književni susreti za djecu
2026-04-23 10:00 - 14:30 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Irena Zelena – predstavljanje slikovnica o MRVICI;MRVICA, MRVICA I OBITELJ, MRVA, MRVA I ZRNO SOLI Susret je namijenjen djeci predškolskog uzrasta. Održat će se u Dječjem vrtiću Cvrčak Virovitica.
Branka Hollingsworth – predstavljanje slikovnice EMINA POSLA. Namijenjeno djeci nižih razreda osnovne škole.
Ana Đokić – DJECA INDIJE – Predstavljanje cijelog koncepta biblioteke o djeci svijeta. Namijenjeno djeci viših razreda osnovne škole.

Čitateljski klubovi za djecu u Noći knjige
2026-04-23 12:00 - 20:00
Susret učenika viših razreda osnovne škole u sklopu Čitateljskog kluba Oni su mali, ali su veliki bit će posvećen knjizi Djevojčica iz Afganistana. Susret će se održati u Osnovnoj školi Ivane Brlić-Mažuranić Virovitica u 12 sati.

Članovi Kluba mladih O čitanju i svemu pomalo izabrali su za čitanje romane bliskoistočnog kulturnog kruga kako bi kroz književnost istražili različite perspektive, identitete i društvene teme, što se uklapa u ideju Noći knjige 2026. kao prostora dijaloga i povezivanja kroz čitanje. Susret će se održati u Gradskoj knjižnici i čitaonici Virovitica u 19 sati.

Prespavanac u knjižnici
2026-04-24 19:00 - 2026-04-25 08:30 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Radionica, pričaonica, kino u knjižnici uz nezaobilazni prespavanac. Za djecu od 7 do 10 godina. Druženje s autoricom Anom Dobričić i predstavljanje slikovnice Čuvari skrivenih blaga.

Za upit o mogućnosti spavanja u Knjižnici pošaljite mail na mirjana@knjiznicavirovitica.hr

Prvosvibanjsko druženje i 8. Virovitička biciklijada
2026-05-01 09:00 - 16:00 | Virovitica
Grad Virovitica i Turistička zajednica grada Virovitice i ove godine organiziraju proslavu Međunarodnog praznika rada – 1. svibnja. Tradicionalno prvosvibanjsko druženje održat će se na prostoru ispred hale Viroexpo.
Program obilježavanja započet će budnicom Gradske glazbe Virovitica, koja će u jutarnjim satima proći ulicama grada. Od 9:00 sati na šetnici ispred Gimnazije Petra Preradovića zaprimaju se prijave za 8. Virovitičku biciklijadu, u čijoj organizaciji sudjeluje i Biciklistički klub BOR. Biciklijada, predvođena Gradskom glazbom i pod voditeljskom palicom Mije Pavelka – Mikeša, krenut će u 10:00 sati sa šetnice ulicama grada prema Viroexpu. Kao i prethodnih godina, nagrade će biti dodijeljene najmlađem i najstarijem sudioniku.
Početak prvosvibanjskog druženja ispred hale Viroexpo planiran je za 11:00 sati, kada započinje i besplatna podjela graha, debrecinki i pića za sve posjetitelje.
Uz podjelu hrane i pića, organiziran je i zabavni program za sve generacije. Posjetitelje očekuju nastupi Enigma banda te virovitičkih plesnih i glazbenih skupina, igre, kao i nagrade iznenađenja, a za najmlađe su osigurani besplatni napuhanci.
Također, organiziran je besplatan autobusni prijevoz iz prigradskih naselja prema prostoru ispred hale Viroexpo.
Pozivamo sve građane da nam se pridruže u obilježavanju Praznika rada uz zajedničko druženje i veselje.

Pričaonica i kreativna radionica
2026-05-02 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Događaj u suradnji s Društvom Naša djeca Virovitica namijenjen je djeci od 4 do 10 godina starosti.

29. priredba za Majčin dan “Majkama s ljubavlju”
2026-05-10 17:00 - 19:00 | Virovitica
Povodom obilježavanja Majčinog dana ove godine će se upriličiti 29. priredba “Majkama s ljubavlju”, u organizaciji Društva “Naša djeca” Virovitica. Koliko im znače njihove majke, mališani će pokazati pjesmom, plesom i recitacijama.

Predavanje i radionica: Obitelj je mjesto gdje ljubav živi
2026-05-12 17:00 - 18:30 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Projekt „Obitelj je mjesto gdje ljubav živi” osmišljen je kao predavanje za roditelje o roditeljskim snagama u radu i odgoju te edukativno-kreativna radionica za djecu predškolske i školske dobi, s ciljem jačanja obitelji, promicanja različitosti obitelji, prihvaćanja i razumijevanja posvojenja.
Ciljevi projekta su promicanje vrijednosti obitelji, ljubavi i prihvaćanja različitosti među djecom i obiteljima, približiti djeci pojam posvojenja na njima razumljiv i pozitivan način, poticati razvoj empatije i tolerancije kod djece, potaknuti druženje djece iz različitih obiteljskih okruženja.
-nositelji projekta : Udruga posvojitelja Virovitičko-podravske županije „Obitelj srcem”, Županijski volonterski centar Bonum Virovitica

KOSU V RUKE I KOSIMO BEZ BUKE
2026-05-17 15:00 - 20:00 | Dinjevac
Spremite se za dobru zabavu i malo zdravog natjecateljskog duha!
U nedjelju, 17. svibnja 2026., u Dinjevcu vas čeka veselo događanje „Kosu v ruke i kosimo bez buke“.
Okupljanje počinje u 15:00 sati u Društvenom domu, a zatim kreće akcija na livadi! Nakon natjecanja slijedi proglašenje najboljih, nastupi udruga i opušteno druženje uz večeru.
Bilo da dolazite navijati, sudjelovati ili se samo dobro zabaviti – svi ste dobrodošli!
